6. pielikums
Projektu iesniegumu atlases nolikumam
Metodiskie norādījumi par parasto papildpakalpojumu un papildinošas saimnieciskās darbības kontroli un uzraudzību Eiropas Savienības kohēzijas politikas programmas 2021.–2027. gadam 2.1.1. specifiskā atbalsta mērķa “Energoefektivitātes veicināšana un siltumnīcefekta gāzu emisiju samazināšana” 2.1.1.6. pasākuma “Pašvaldību ēku energoefektivitātes paaugstināšana” trešās projektu iesniegumu atlases kārtas ietvaros

[bookmark: _Hlk173160904]Metodisko norādījumu mērķis ir sniegt skaidrojošu informāciju par parasto papildpakalpojumu (turpmāk – PP) un papildinošās saimnieciskās darbības (turpmāk – PSD) apmēra kontroli un uzraudzību 2.1.1. specifiskā atbalsta mērķa “Energoefektivitātes veicināšana un siltumnīcefekta gāzu emisiju samazināšana” 2.1.1.6. pasākuma “Pašvaldību ēku energoefektivitātes paaugstināšana” trešās projektu iesniegumu atlases kārtas (turpmāk - 2.1.1.6. pasākuma trešā kārta) projektu ietvaros.
Šī metodika ir attiecināma uz 2.1.1.6. pasākuma trešās kārtas projektiem, kurus īsteno ēkās vai ēku daļās, ko izmanto valsts pārvaldes funkciju (t.sk. pašvaldību autonomo funkciju) un pārvaldes uzdevumu veikšanai.

I. Izmantotais normatīvas regulējums un citi avoti
· [bookmark: _Hlk173143676][bookmark: _Hlk173144072]Ministru kabineta 2026. gada 26. maija noteikumi Nr. 305 “Eiropas Savienības kohēzijas politikas programmas 2021.–2027. gadam 2.1.1. specifiskā atbalsta mērķa “Energoefektivitātes veicināšana un siltumnīcefekta gāzu emisiju samazināšana” 2.1.1.6. pasākuma “Pašvaldību ēku energoefektivitātes paaugstināšana” trešās projektu iesniegumu atlases kārtas īstenošanas noteikumi” (turpmāk – 2.1.1.6. pasākuma trešās kārtas MK noteikumi) un to sākotnējās ietekmes novērtējuma ziņojums.
· Komisijas paziņojums par Līguma par Eiropas Savienības darbību 107. panta 1. punktā minēto valsts atbalsta jēdzienu (2016/C 262/01) (turpmāk – Komisijas paziņojums).
· Komercdarbības atbalsta kontroles likums.
· Eiropas Komisijas 24.07.2020. sniegtā atbilde par papildinošo saimniecisko darbību.
· Eiropas Komisijas 24.02.2019. sniegtā atbilde par papildinošo saimniecisko darbību.
· Eiropas Komisijas 22.02.2017. sniegtā atbilde par atgūšanas mehānismu un papildinošo saimniecisko darbību.
· Finanšu ministrijas skaidrojošie materiāli: https://www.fm.gov.lv/lv/skaidrojosie-materiali.
· Finanšu ministrijas skaidrojošs materiāls par papildinošu saimniecisku darbību (ancillary activity): https://www.fm.gov.lv/lv/media/504/download.

II. Metodiskos norādījumos galvenie izmantotie jēdzieni
Šajos metodiskos norādījumos tiek piemēroti šādi jēdzieni:
PSD – papildinošā saimnieciskā darbība ir saimnieciskā darbība, kas tiek veikta nesaimnieciskai darbībai paredzētajā infrastruktūrā un kas tieši ir saistīta ar infrastruktūras ekspluatāciju un ir nepieciešama vai nesaraujami saistīta ar infrastruktūras galveno nesaimniecisko izmantojumu. Atbilstoši Komisijas paziņojuma 207. punktā norādītajam PSD jāpatērē tie paši resursi, kas paredzēti ēkas pamata darbībai, piemēram, darbaspēks, pamatlīdzekļi u.c. PSD nav daļa no ēkas pamata funkcijas, bet PSD bieži īsteno, lai nodrošinātu infrastruktūras efektīvāku izmantošanu. Jāņem vērā, ka katrā gadījumā ir nepieciešams atsevišķi vērtēt katras īstenotās darbības saikni ar infrastruktūras izmantošanas mērķi vai izmantoto infrastruktūru, attiecīgi vienā ēkā konkrēta darbība attiecībā uz ēkas pamata funkciju var tikt uzskatīta par PSD, bet, ja ēkas pamata funkcija būs cita – darbībai var nebūt PSD rakstura;
[bookmark: _Hlk173161082]PP – parastais papildpakalpojums ir saimnieciskā darbība, kas tiek īstenots nesaimnieciskai darbībai paredzētajā infrastruktūrā un kura parasti neietekmē tirdzniecību starp dalībvalstīm, jo šis pakalpojums diez vai piesaistītu citu dalībvalstu klientus un to finansēšana diez vai izraisītu būtisku ietekmi uz pārrobežu ieguldījumiem vai uzņēmējdarbību. Attiecīgi šādu pakalpojumu pamatā izmanto ierobežots lietotāju loks – tie, kas ir tieši saistīti ar konkrētās infrastruktūras darbību – piemēram, iestādes darbinieki, skolēni vai audzēkņi. Atbilstoši 2.1.1.6. pasākuma trešās kārtas MK noteikumu 34. punktam par PP 2.1.1.6. pasākuma trešās kārtas ietvaros uzskata ēdināšanas pakalpojumu sniegšanu jebkura darbības veida ēkā pamatā (galvenokārt) tur nodarbinātajiem, izņemot 2.1.1.6. pasākuma trešās kārtas MK noteikumu 17. punktā minētajās sabiedrisko pakalpojumu sniegšanā iesaistītajās ēkās un 2.1.1.6. pasākuma trešās kārtas MK noteikumu 20. punktā minēto kultūras jomas pakalpojumu sniegšanā iesaistītajās ēkās. Attiecīgi par PP uzskata, piemēram, kafejnīcas vai ēdnīcas darbību skolās, pirmsskolas izglītības iestādēs vai administrācijas ēkā;
cita saimnieciskā darbība – saimnieciskā darbība, tajā skaitā dzīvojamās mājas, kurās telpas tiek izīrētas likuma “Par palīdzību dzīvokļa jautājumu risināšanā“ III1 nodaļā un likuma “Par palīdzību dzīvokļa jautājumu risināšanā“ 15. pantā minētajām citām personu kategorijām, kas nav PSD vai PP, un kas atbilstoši 2.1.1.6. pasākuma trešās kārtas MK noteikumu 33. punktam pēc izvērtējuma par ēkā veicamajām darbībām tiek izslēgta un netiek iekļauta projekta iesniegumā;
ilgstoša sociālā aprūpe un sociālā rehabilitācija – atbilstoši Sociālo pakalpojumu un sociālās palīdzības likuma 1. panta 6. punktam minētās institūcijas sniegtie ilgstošie sociālās aprūpes un sociālās rehabilitācijas pakalpojumi personām, kuras vecuma vai veselības stāvokļa dēļ nespēj sevi aprūpēt, kā arī bāreņiem un bez vecāku gādības palikušiem bērniem, kur atbilstoši 2.1.1.6. pasākuma trešās kārtas MK noteikumu 27. punktam atbalsts darbībām šādās ēkās nav attiecināms. Ilgstošu sociālās aprūpes un sociālās rehabilitācijas institūciju saraksts pieejams Labklājības ministrijas uzturētajā tīmekļa vietnē[footnoteRef:2]. Atbilstoši 2.1.1.6. pasākuma trešās kārtas MK noteikumu 33. punktam pēc izvērtējuma par ēkā veicamajām darbībām ilgstošas sociālās aprūpes un sociālās rehabilitācijas pakalpojumu sniegšana tiek izslēgta un netiek iekļauta projekta iesniegumā. [2:  Sociālo pakalpojumu sniedzēju reģistra sniedzamā sociālā pakalpojuma filtra sadaļā norāda – 01 ilgstošās sociālās aprūpes un sociālās rehabilitācija. Pieejams: https://vspmis.lm.gov.lv/Public/PublicetsPakalpojums ] 


III. 2.1.1.6. pasākuma trešās kārtas MK noteikumu
 pamatnosacījumi PSD un PP

2.1.1.6. pasākuma trešās kārtas mērķis ir uzlabot pašvaldību ēku un ar tām tieši saistītās infrastruktūras energoefektivitāti, lai samazinātu ikgadējo primāro enerģijas patēriņu un ietaupītu enerģiju, ieviešot efektīvākos pasākumus pašvaldību ēku energoefektivitātes, tai skaitā siltumnoturības, uzlabošanai. Investīcijas ir paredzēts koncentrēt pašvaldības ēkās, pašvaldības kapitālsabiedrības vai publiski privātās kapitālsabiedrības ēkās, kurās netiek veikta saimnieciskā darbība, kas ir ar vislielāko energoefektivitātes potenciālu un ko izmanto pašvaldībām un to iedzīvotājiem būtisku valsts pārvaldes funkciju (tai skaitā pašvaldību autonomo funkciju) un no tām izrietošo pārvaldes uzdevumu izpildei.
[bookmark: _Hlk173161373]Lai sekmētu 2.1.1.6. pasākuma trešās kārtas mērķa sasniegšanu, šajos metodiskajos norādījumos noteiktie uzraudzības mehānismi piemērojami tikai tādiem projektiem, kuriem atbalsts tiek sniegts nesaimniecisku darbību īstenošanai, un attiecīgi projektu īstenošanai netiek sniegts komercdarbības atbalsts.
Lai nodrošinātu augstāk minēto nosacījumu izpildi, atbilstoši 2.1.1.6. pasākuma trešās kārtas MK noteikumu 12., 14., 17. punktam projektu var iesniegt tikai par ēku vai ēkas daļu, kurā netiek veikta saimnieciskā darbība, izņemot komercdarbības atbalstu tādai ēkai vai ēkas daļai, kurā īsteno sabiedrisko pakalpojumu (ūdenssaimniecības, siltumapgādes vai valsts vai pašvaldības apmaksātus veselības aprūpes pakalpojumus) sniegšanu. Sabiedrisko pakalpojumu sniedzējiem komercdarbības atbalsts tiek sniegts kā kompensācija par sabiedriskajiem pakalpojumiem dažiem uzņēmumiem, kuriem uzticēts sniegt pakalpojumus ar vispārēju tautsaimniecisku nozīmi, tādēļ tiek piemērotas citas 2.1.1.6. pasākuma trešās kārtas MK noteikumu prasības, un PSD un PP nosacījumi nav piemērojami.
PSD uzskaites nosacījumi nav piemērojami projekta īstenošanas rezultātā izveidoto enerģiju ražojošo iekārtu saražotajai enerģijai. Enerģiju, kas saražota ar projektā iekļautajām iekārtām, 100 % apjomā jāizmanto ēkas pašpatēriņam atbilstoši 2.1.1.6. pasākuma trešās kārtas MK noteikumu 25.5.1. apakšpunktam.
Ja finansējuma saņēmējs atbilstoši 2.1.1.6. pasākuma trešās kārtas MK noteikumu 25.5.1., 25.5.2. un 39.3. apakšpunkta prasībām konstatē neatbilstību kalendārā gada griezumā, par to nekavējoties informē Centrālo finanšu un līgumu aģentūru (turpmāk – aģentūra):
1. Ja aģentūra secina, ka projektā iekļauto iekārtu saražotās enerģijas pašpatēriņš ir mazāks par 80 % no minēto iekārtu saražotā enerģijas apjoma, finansējuma saņēmējam jāatmaksā aģentūrai viss projekta ietvaros saņemtais nelikumīgais komercdarbības atbalsts kopā ar procentiem par attiecīgo gadu saskaņā ar MK noteikumu 42tā noteikto;
2. Ja aģentūra secina, ka pašpatēriņš ir mazāks par 100 %, bet lielāks par 80 %, tad aģentūra, vērtējot pārkāpumu būtību, var veikt korektīvas darbības:
a. konstatējot šādu pārkāpumu pirmo reizi, aģentūra finansējuma saņēmēju brīdina par pienākumu nodrošināt 100 % enerģijas pašpatēriņu atbilstoši MK noteikumu 25.5.1. apakšpunktam un iespējamām sekām atkārtota pārkāpuma gadījumā; 
b. atkārtota pārkāpuma gadījumā un:
i. ja elektroenerģijas pārdošana kopā ar ēkā veikto PSD apjomu nav lielāka par 20 % no ēkas vai ēkas daļas gada jaudas, piemēro neatbilstību pārrēķinu, no finansējuma saņēmēja atgūstot attiecīgā gada publiskā finansējuma daļu, kas proporcionāli attiecināma uz enerģiju ražojošajām iekārtām;
ii. ja elektroenerģijas pārdošana kopā ar ēkā veikto PSD apjomu ir lielāka par 20 % no ēkas vai ēkas daļas gada jaudas, tad aģentūra atbilstoši 2.1.1.6. pasākuma trešās kārtas MK noteikumu 41. un 42. punktam veic visa par attiecīgo gadu nelikumīgi saņemtā komercdarbības atbalsta kopā ar procentiem atgūšanu.
Ēkas daļa, par kuru var tikt iesniegts projekta iesniegums un kas atbilstoši tiek attiecināta projekta ietvaros, tiek noteikta atbilstoši 2.1.1.6. pasākuma trešās kārtas MK noteikumu 33. punkta nosacījumiem. Attiecīgi ēkas daļā vismaz 80 % apjoma no ēkas kopējās gada jaudas (platības, laika vai finanšu izteiksmē) jāizmanto valsts pārvaldes funkciju (t.sk. pašvaldību autonomo funkciju) un pārvaldes uzdevumu īstenošanai, un līdz 20 % no ēkas kopējās gada jaudas (platības vai laika, vai finanšu izteiksmē) var tikt īstenota PSD vai PP, izslēdzot jebkuru citu saimniecisku darbību, kā arī 2.1.1.6. pasākuma trešās kārtas MK noteikumu 27. punktā minēto ilgstošas sociālās aprūpes un sociālās rehabilitācijas pakalpojumu sniegšanu. Ja ēkā, kurā plāno īstenot projektu, kādā tās daļā tiek veikta cita saimnieciska darbība, kā arī tiek sniegti 2.1.1.6. pasākuma trešās kārtas MK noteikumu 27. punktā minētie ilgstošas sociālās aprūpes un sociālās rehabilitācijas pakalpojumi, izmaksas par šīs daļas atjaunošanu projekta iesnieguma izmaksās neiekļauj, un to finansē no līdzekļiem, par kuriem nav saņemts nekāds komercdarbības atbalsts.


Attēlā Nr. 1 “Iesniedzamo projektu piemēri” tiek aplūkoti piemēri, kad projektu iesniegumi tiek iesniegti par visu ēku vai ēkas daļu.
               Projekts Nr. 1	                                Projekts Nr. 280 % valsts pārvaldes funkcijas (t.sk. pašvaldību autonomās funkcijas) un pārvaldes uzdevumi
20 % PSD un PP
2 % cita saimnieciskā darbība un 3 % ilgstošas sociālās aprūpes un sociālās rehabilitācijas pakalpojumi
80 % valsts pārvaldes funkcijas (t.sk. pašvaldību autonomās funkcijas) un pārvaldes uzdevumi
15 % PSD un PP


                                                 

 




 

      Ēka Nr. 1						  Ēka Nr. 2
Attēls Nr. 1 “Iesniedzamo projektu piemēri”

1. Veicot sākotnējo izvērtējumu, tiek secināts, ka ēkā Nr. 1 80 % no ēkas kopējās gada jaudas izmanto valsts pārvaldes funkciju (t.sk. pašvaldību autonomo funkciju) un pārvaldes uzdevumu izpildei, bet 20 % tiek izmantoti PSD un PP īstenošanai. Ievērojot 2.1.1.6. pasākuma trešās kārtas MK noteikumu nosacījumus, projekts Nr. 1 tiek iesniegts par visu (100 %) ēku. Projekta dzīves cikla laikā (t.sk. ieguldījuma amortizācijas periodā) uzraudzība tiek īstenota visai projekta ēkai.
2. Veicot sākotnējo izvērtējumu, tiek secināts, ka ēkā Nr. 2 80 % no ēkas kopējās gada jaudas izmanto valsts pārvaldes funkciju (t.sk. pašvaldību autonomo funkciju) un pārvaldes uzdevumu izpildei, 15 % tiek izmantoti PSD un PP īstenošanai, bet 2 % tiek izmantoti citai saimnieciskai darbībai un 3 % tiek izmantoti ilgstošas sociālās aprūpes un sociālās rehabilitācijas pakalpojumu sniegšanai. Attiecīgi ēkā 5 % apjomā tiek īstenota saimnieciskā darbība un sniegti ilgstošas sociālās aprūpes un sociālās rehabilitācijas pakalpojumi, kas projektā nevar tikt pieļauts. Tajā pašā laikā 20 % ierobežojums, kurā tiek iekļauta PSD, PP, cita saimnieciskā darbība un ilgstošas sociālās aprūpes un sociālās rehabilitācijas pakalpojumi, netiek pārkāpts un projekts var tikt iesniegts par ēkas Nr. 2 daļu. Ievērojot 2.1.1.6. pasākuma trešās kārtas MK noteikumu nosacījumus, projekts Nr. 2 tiek iesniegts tikai par ēkas daļu (95 %), savukārt ēkas atlikusī daļa (5 %), kurā tiek veikta cita saimnieciskā darbība un tiek sniegti ilgstošas sociālās aprūpes un sociālās rehabilitācijas pakalpojumi, no projekta iesnieguma tiek izslēgta. Projekta dzīves cikla laikā uzraudzība tiek īstenota tikai projekta ēkas daļai, kas šajā gadījumā ir 95 % no ēkas Nr. 2.
Atbilstoši 2.1.1.6. pasākuma trešās kārtas MK noteikumu 32. un 33. punktam ēkā vai ēkas daļā, par kuru ir iesniegts projekta iesniegums, ir pieļaujams veikt PSD un PP, kas nepārsniedz 20 % no ēkas kopējās gada jaudas vai ēkas daļas gada jaudas platības, laika vai finanšu izteiksmē. Cita saimnieciskā darbība un ilgstošas sociālās aprūpes un sociālās rehabilitācijas pakalpojumu sniegšana projektā netiek iekļauta. Projekta iesniegumā tiek piemērota viena ēkas jaudas aprēķina metode un projekta dzīves cikla laikā tā netiek mainīta. 
Pamatojoties uz minētajiem nosacījumiem, aģentūra nodrošina PSD nosacījumu ievērošanas uzraudzību visā projekta dzīves cikla laikā. Atbilstoši 2.1.1.6. pasākuma trešās kārtas MK noteikumu 46. punktam finansējuma saņēmējs visā projekta dzīves ciklā katru kalendāra gadu sagatavo pārskatu par PSD un PP apjomu, pārskatam pievienojot pamatojošos dokumentus. Taču, ja ir pārsniegts 2.1.1.6. pasākuma trešās kārtas MK noteikumu 32. punktā minētais 20 % apjoms no ēkas kopējās gada jaudas (platības, laika vai finanšu izteiksmē) vai ēkas daļas gada jaudas, kurā netiek veikta saimnieciskā darbība, finansējuma saņēmējs iesniedz aģentūrai ziņojumu par konstatēto 2.1.1.6. pasākuma trešās kārtas MK noteikumu 32. punktā minēto nosacījumu pārkāpumu. Termiņš un kārtība, kādā ziņojums iesniedzams aģentūrā tiek noteikts civiltiesiskajā līgumā vai vienošanās par projekta īstenošanu. 2.1.1.6. pasākuma trešās kārtas MK noteikumi nosaka, ka 2.1.1.6. pasākuma trešās kārtas projektu finansējuma saņēmējiem ir pienākums veikt PSD un PP uzskaiti un attiecīgi uzraudzīt, lai netiek pārkāpts noteiktais PSD un PP apjoms. Finansējuma saņēmējam jānodrošina izsekojama uzskaite un aprēķini, kas pierāda, ka ir nodrošināta MK noteikumu prasība par pašpatēriņu attiecīgajā gadā. Aģentūra nepieciešamības gadījumā veic korektīvās darbības pret finansējuma saņēmēju atbilstoši MK noteikumu 41. un 42. punktā paredzētajam. Pārbaudes projekta īstenošanas vietā aģentūra var veikt, iepriekš nebrīdinot finansējuma saņēmēju.
IV. PSD un PP būtības kontrole 2.1.1.6. pasākuma trešās kārtas ietvaros
Kaut par saimniecisku darbību uzskata ikvienu darbību, kas ietver preču un pakalpojumu piedāvāšanu tirgū, jāņem vērā, ka saimnieciskā darbība netiek konstatēta, piemēram, kad darbība ir saistīta vienīgi ar valsts pārvaldes funkciju (t.sk. pašvaldību autonomo funkciju) un pārvaldes uzdevumu izpildi, t.sk., ja telpas ēkā vai ēkas daļā tiek iznomātas valsts (tajā skaitā pašvaldības autonomo) pārvaldes funkciju vai pārvaldes uzdevumu veikšanai[footnoteRef:3]. [3:  Piemēram, pašvaldība telpās var izvietot pašvaldības bibliotēku vai iznomāt telpas Valsts sociālās apdrošināšanas aģentūrai. Maksas iekasēšana par atsevišķiem pakalpojumiem pārvaldes uzdevumu izpildē netiek uzskatīta par saimniecisku darbību.] 

Atbilstoši metodikas III sadaļā aprakstītajam un 2.1.1.6. pasākuma trešās kārtas MK noteikumu 32. un 33. punktam projekta ēkā vai ēkas daļā ir pieļaujama PSD un PP līdz 20 % no ēkas kopējās gada jaudas vai ēkas daļas gada jaudas, platības, laika vai finanšu izteiksmē un cita saimnieciskā darbība, kā arī ilgstošas sociālās aprūpes un sociālās rehabilitācijas pakalpojumu sniegšana projektā nevar tikt iekļauta. Līdz ar to arī projekta dzīves cikla laikā ir nepieciešams uzraudzīt, ka projekta ēkā vai ēkas daļā īstenotā saimnieciskā darbība var tikt kvalificēta kā PSD vai PP.
Tabulā Nr. 1 “PSD, PP un citas saimnieciskās darbības piemēri” aplūkoti potenciālie PSD, PP, kā arī citas saimnieciskās darbības piemēri. 

Tabula Nr. 1 “PSD, PP un citas saimnieciskās darbības piemēri”
	Infrastruktūra un tās izmantošanas nesaimniecisks pamatmērķis
	Plānotā saimnieciskā darbība un tās mērķis
	Vai aktivitātē tiks izmantoti tie paši resursi (darba spēks, pamatlīdzekli u.c.), kas tiek patērēti pamata darbībai?
	Vai pastāv saikne ar pamatmērķi vai infrastruktūras izmantošanu?
	Secinājums
	Komentāri

	Profesionālās ievirzes izglītības iestāde (sporta skola), skolas vecuma bērnu sporta izglītība izglītības programmas ietvaros
	Sporta skola organizē vasaras amatieru sporta nometnes vai citus pēc būtības līdzīgus pasākumus citu sporta skolu skolēniem (sporta izglītība, pamatā ieņēmumi tiek gūti izglītības jomā).
	Jā, sporta skolas telpas.
	Jā, aktivitāte tiek īstenota sporta izglītības mērķiem.
	PSD
	Aktivitāte netiek īstenota izglītības programmas ietvaros un līdz ar to nav uzskatāma par daļu no sporta skolas pamata darbības.
Piemērs attiecināms arī uz citiem pēc būtības līdzīgiem pasākumiem: semināri, kursi, apmācības u.c.

	
	Sporta skola iznomā telpas sporta preču veikalam (tirdzniecība sporta jomā).
	Jā, sporta skolas telpas.
	Nē, aktivitāte nav saistīta ar izglītības vai sporta mērķiem.
	cita saimnieciskā darbība
	Veikalu darbība netiek iekļauta PP tvērumā, jo atbilstoši MK noteikumu 34. punktam PP ir ēdināšanas pakalpojumi.

	
	Sporta skolā darbojas ēdnīca (ēdināšanas pakalpojumi).
	Jā, sporta skolas ēka.
	Nē, ēdināšanas pakalpojumu sniegšana nav saistīta ar izglītības vai sporta mērķiem.
	PP
	Ēdnīcu pamatā izmanto darbinieki un skolēni. Ēdināšanas pakalpojumu sniegšana tiek uzskatīta par PP.

	
	Sporta skola iznomā telpas gadatirgum novada svētku ietvaros (tirdzniecība, izklaides pasākumu organizēšana)
	Jā, sporta skolas sporta zāles.
	Nē, tirdzniecība vai izklaides pasākumu organizēšana nav saistīta ar izglītības vai sporta mērķiem. 
	cita saimnieciskā darbība
	

	Pirmsskolas izglītības iestāde (PII), pirmsskolas vecuma bērnu izglītība (t.sk. sporta jomā) izglītības programmas ietvaros
	PII baseinā vakaros tiek organizētas aerobikas nodarbības jebkuram (sporta izglītība/sports).
	Jā, PII baseins.
	Jā, aktivitāte tiek īstenota sporta mērķiem.
	PSD
	

	
	PII baseins vakaros tiek iznomāts privātiem izklaides pasākumiem.
	Jā, PII baseins.
	Nē, privātie izklaides pasākumi nevar tikt saistīti ar izglītības vai sporta mērķiem.
	cita saimnieciskā darbība
	Privātie izklaides pasākumi nevar tikt saistīti ar pārvaldes uzdevumiem vai mērķiem.

	Vispārējās izglītības iestāde, obligātās izglītības vecuma bērnu un jauniešu izglītība izglītības programmas ietvaros
	Autoskola nomā telpas, kur piedāvā maksas kursus jebkuram (izglītība).
	Jā, vispārējās izglītības iestādes klases.
	Jā, aktivitāte tiek īstenota izglītības mērķiem.
	PSD
	

	
	Tulku birojs nomā telpas, kur sniedz dokumentu tulkošanas pakalpojumus.
	Jā, vispārējās izglītības iestādes telpas.
	Nē, tulka pakalpojumu sniegšana nav saistīta ar izglītības mērķi.
	cita saimnieciskā darbība
	

	
	Vispārējās izglītības iestādē darbojas ēdnīca (ēdināšanas pakalpojumi).
	Jā, vispārējās izglītības iestādes ēka.
	Nē, ēdināšanas pakalpojumu sniegšana nav saistīta ar izglītības mērķiem.
	PP
	Ēdnīcu pamatā izmanto darbinieki un skolēni. Ēdināšanas pakalpojumu sniegšana tiek uzskatīta par PP atbilstoši MK noteikumu 34. punktam.

	Dzīvojamā māja, dzīvokļu/sociālo dzīvokļu iznomāšana/sociālo pakalpojumu sniegšana
	Ārsta prakse nomā telpas, kur sniedz pakalpojumus mājas iemītniekiem un arī vietējiem iedzīvotājiem, ir noslēgts NVD līgums (valsts apmaksātā veselības aprūpe).
	Jā, mājas telpas. 
	Jā, sociālo pakalpojumu tvērumā var tikt iekļauti arī veselības aprūpes pakalpojumi. 
	PSD
	Veselības aprūpes pakalpojumi nav daļa no mājas pamata darbības, bet var tikt uzskatīti par PSD atbilstoši Eiropas Komisijas sniegtajam izvērtējumam.

	
	Zobārsta prakse nomā telpas, kur sniedz pakalpojumus jebkuram klientam.
	Jā, mājas telpas.
	Nē, zobārsta prakses kvalificējas pēc savas būtības kā saimnieciskā darbība.
	cita saimnieciskā darbība
	 

	
	Aptieka nomā telpas.
	Jā, mājas telpas.
	Nē, aptieku darbība nav saistīta ar sociālo pakalpojumu sniegšanu.
	cita saimnieciskā darbība
	Aptieku darbība netiek iekļauta PSD tvērumā, jo to gadījumā nevar tikt norādīts, ka pakalpojumu pamatā izmantos tikai mājas iemītnieki. Aptieku darbība ir kvalificējama kā saimnieciskā darbība, kas ietekmē konkurenci.

	
	Dzīvoklis tiek iznomāts likuma “Par palīdzību dzīvokļa jautājumu risināšanā” 15. pantā un III1 nodaļā minētajām personām.
	Jā, mājas telpas.
	Nē, telpas tiek iznomātas sociāli nodrošinātām personām.
	cita saimnieciskā darbība
	Dzīvokļu iznomāšana netiek iekļauta PSD tvērumā, jo telpas tiek iznomātas personām, kurām atbalsts nav noteikts pašvaldības autonomo funkciju ietvarā (t.i., tās ir finansiāli nodrošinātas). Sociālo dzīvokļu iznomāšana šajā gadījumā ir kvalificējama kā cita saimnieciskā darbība, jo ietekmē konkurenci.

	Profesionālās pamatizglītības vai vidējās izglītības iestādes dienesta viesnīca, profesionālās izglītības programmas ietvaros
	Skola iznomā dienesta viesnīcas istabas skolēniem, kuri piedalās vasaras nometnēs vai citos pēc būtības līdzīgos pasākumos (izglītība).
	Jā, izglītības iestādes dienesta viesnīcas telpas.
	Jā, iznomāšana tiek īstenota izglītības mērķiem.
	PSD
	

	
	Skola iznomā dienesta viesnīcas istabas tūristiem, strādniekiem vai citām personām, kuras nav saistītas ar ēkā īstenotās izglītības mērķiem.
	Jā, izglītības iestādes dienesta viesnīcas telpas.
	Nē, iznomāšana nav saistīta ar izglītības mērķiem.
	cita saimnieciskā darbība
	



V. PSD un PP apmēra kontrole 2.1.1.6. pasākuma trešās kārtas ietvarā
[bookmark: _Hlk173164717]Atbilstoši Komisijas paziņojumā noteiktajam infrastruktūrā var tikt īstenota PSD un sniegti PP, ja infrastruktūra tiek izmantota nesaimnieciskam mērķim. Atbilstoši 2.1.1.6. pasākuma trešās kārtas MK noteikumu nosacījumiem, lai ēkā varētu tikt īstenota PSD un/vai PP, ir nepieciešams ierobežot šo darbību apjomu attiecībā uz ēkas kopīgo gada jaudu. Ievērojot šo nosacījumu, 2.1.1.6. pasākuma trešās kārtas MK noteikumu 32. punkts nosaka, ka PSD un PP apjoms kopsummā projekta dzīves cikla laikā nevar pārsniegt 20 % no projekta ēkas kopējās gada jaudas vai ēkas daļas gada jaudas platības, laika vai finanšu izteiksmē.
Turklāt, veicot sākotnējo izvērtējumu par to, vai projekts var tikt iesniegts par ēku vai ēkas daļu, ir nepieciešams pārliecināties, ka tiek nodrošināta atbilstība PSD un PP nosacījumiem. Attiecīgi ēkā īstenotās (1) PSD; (2) PSD un PP; (3) PP (4) PSD, PP un citas saimnieciskās darbības vai (5) PSD, PP, citas saimnieciskās darbības un MK noteikumu 27. punktā minēto ilgstošas sociālās aprūpes un sociālās rehabilitācijas pakalpojumu apjoms kopumā nepārsniedz 20 % no ēkas kopējās gada jaudas platības, laika vai finanšu izteiksmē. Šajos piecos piemēros minētās darbības konkrētajā ēkā var būt arī citās kombinācijās, piemēram, PSD un cita saimnieciskā darbība u.c. Vienlaikus jāņem vērā, ka cita saimnieciskā darbība, kā arī ilgstošas sociālās aprūpes un sociālās rehabilitācijas pakalpojumu sniegšana projekta ietvaros nevar tikt atbalstīta, taču, veicot ēkā īstenoto darbību sākotnējo novērtējumu, ierobežojuma 20 % apmērā tiek iekļauta gan PSD, gan PP, gan cita saimnieciskā darbība, kā arī izņēmuma kārtā ilgstošas sociālās aprūpes un sociālās rehabilitācijas pakalpojumi. Tā kā MK noteikumi neparedz šajā atbalsta programmā sniegt atbalstu darbībām ēkām, kurās tiek sniegti ilgstošas sociālās aprūpes un sociālās rehabilitācijas pakalpojumi, tad gadījumos, kad ēkā minētie pakalpojumi tiek sniegti ierobežotā apmērā un iekļaujas noteiktajā robežlielumā - 20 %, tad ir pieļaujams izņēmums un šāds projekts var tikt iesniegts, taču finansējums attiecīgajai ēkas daļai ir jānodrošina projekta iesnieguma iesniedzējam un finanšu līdzekļiem jābūt brīviem no jebkāda komercdarbības atbalsta.
Finansējuma saņēmējs ir pilnībā atbildīgs par PSD un PP nosacījumu ievērošanu un jaudas uzskaiti. Pārskatu par PSD veikšanu un PP sniegšanu ēkā vai ēkas daļā sagatavo par katru kalendāra gadu līdz nākamā gada 1. februārim. Pārskatu, kuram pievienoti pamatojošie dokumenti, glabā līdz projekta dzīves cikla ( t.sk. ieguldījuma amortizācijas perioda) beigām. Finansējuma saņēmējs veic PSD un PP nosacījumu izpildes paškontroli, izmantojot sagatavotos pārskatus, kurus iesniedz aģentūrai pēc pieprasījuma un tajā gadījumā, ja finansējuma saņēmējs konstatē, ka pārsniegts atļautais PSD un PP 20 % apjoms no kopējās gada jaudas platības, laika vai finanšu izteiksmē.
Aģentūrai ir tiesības finansējuma saņēmējam pieprasīt iesniegt PSD un PP pārskatus projekta dzīves cikla laikā, tai skaitā gadījumos, kad saņemta informācija par PSD un PP nosacījumu pārkāpumu no finansējuma saņēmēja, kompetentajām iestādēm vai no trešajām personām. Pārskatiem pievienojami tos pamatojoši dokumenti, piemēram, nomas līgumi, pakalpojumu cenrāži u.c.
Ēkas vai tās daļas jaudas aprēķinu ir iespējams veikt platības, laika vai finanšu izteiksmē. Izņēmums ir pašvaldības īpašumā esošas dzīvojamās mājas, kurās tiek sniegta likuma “Par palīdzību dzīvokļa jautājumu risināšanā” 3. panta 1. un 2. punktā un 15. pantā noteiktā palīdzība un ēkas, kurās atsevišķās telpās tiek sniegti ilgstošas sociālās aprūpes un sociālās rehabilitācijas pakalpojumi, kur jaudas aprēķinu šādām ēkām nepieciešams veikt tikai platības izteiksmē.
Projekta iesniedzējs pie projekta iesnieguma izvēlas atbilstošo jaudas aprēķina metodi, kuru projekta dzīves cikla laikā nedrīkst mainīt. PSD, PP, citas saimnieciskās darbības un ilgstošas sociālās aprūpes un sociālās rehabilitācijas pakalpojumu īpatsvara aprēķinam un PSD vai PP kontrolei ir jāizmanto viena un tā pati metode. Tālāk aprakstītas iespējamās aprēķina formulas, kas tiek izmantotas:
· PSD un/vai PP prasību ievērošanas kontrolei, nosakot ēkas daļu, par kuru ir iesniegts projekta iesniegums (1.1., 1.2., 1.3.);
· PSD un/vai PP prasību kontrolei projekta ēkā pie projekta iesnieguma vērtēšanas un apmēra nosacījuma kontroles projekta dzīves cikla laikā (t.sk. projekta pēcuzraudzības periodā) (2.1., 2.2., 2.3.).

1. Aprēķina formulas, kas tiek izmantotas PSD un/vai PP prasību ievērošanas kontrolei, nosakot ēkas daļu, par kuru ir iesniegts projekta iesniegums:
1.1. Ja projekta iesniegumu plānots iesniegt par ēkas daļu, tad PSD, PP, citas saimnieciskās darbības (csaim) un ilgstošas sociālās aprūpes un sociālās rehabilitācijas pakalpojumiem (isasr) izmantotās jaudas apjoma izvērtējumam platības izteiksmē pirms projekta iesnieguma iesniegšanas izmanto šādu formulu:

Psaim – projekta iesniedzēja īpašumā, valdījumā, pārvaldīšanā vai bezatlīdzības lietošanā esošajā ēkā, par kuras daļu ir plānots iesniegt projekta iesniegumu, kopumā īstenotie PSD, sniegtie PP, cita saimnieciskā darbība (csaim) un ilgstošas sociālās aprūpes un sociālās rehabilitācijas pakalpojumi (isasr), %;
P1psd, P2pp – projekta iesniedzēja īpašumā, valdījumā, pārvaldīšanā vai bezatlīdzības lietošanā esošās ēkas, par kuras daļu ir plānots iesniegt projekta iesniegumu, platība, kas tiek izmantota PSD un/vai PP sniegšanai, m2;
P3csaim – projekta iesniedzēja īpašumā, valdījumā, pārvaldīšanā vai bezatlīdzības lietošanā esošās ēkas, par kuras daļu ir plānots iesniegt projekta iesniegumu, platība, kas tiek izmantota citai saimnieciskai darbībai (csaim), m2;
Pisasr - projekta iesniedzēja īpašumā, valdījumā, pārvaldīšanā vai bezatlīdzības lietošanā esošās ēkas, par kuras daļu ir plānots iesniegt projekta iesniegumu, platība, kas tiek izmantota ilgstošas sociālās aprūpes un sociālās rehabilitācijas pakalpojumu sniegšanai (isasr), m2;
Pkop – projekta iesniedzēja īpašumā, valdījumā, pārvaldīšanā vai bezatlīdzības lietošanā esošās konkrētas ēkas kopējā platība, par kuras daļu ir plānots iesniegt projekta iesniegumu, m2.

1.2. Ja projekta iesniegumu plānots iesniegt par ēkas daļu, tad PSD, PP un citas saimnieciskās darbības izmantotās jaudas apjoma izvērtējumam laika izteiksmē pirms projekta iesnieguma iesniegšanas izmanto šādu formulu:

[bookmark: _Hlk119319163]Psaim – projekta iesniedzēja īpašumā, valdījumā, pārvaldīšanā vai bezatlīdzības lietošanā esošajā ēkā, par kuras daļu ir plānots iesniegts projekta iesniegumu, kopumā īstenotā saimnieciskā darbība, t.sk. PSD, PP un cita saimnieciskā darbība (csaim), %;
Lpsd – laiks, kurā projekta iesniedzēja īpašumā, valdījumā, pārvaldīšanā vai bezatlīdzības lietošanā esošajā ēkā, par kuras daļu ir plānots iesniegt projekta iesniegumu, tiek īstenota PSD, stundas/diennaktī;
Dpsd – kalendāra gada dienu skaits, kurās PSD tiek veikta, dienas;
Lpp – laiks, kurā projekta iesniedzēja īpašumā, valdījumā, pārvaldīšanā vai bezatlīdzības lietošanā esošajā ēkā, par kuras daļu ir plānots iesniegt projekta iesniegumu, tiek sniegti PP, stundas/diennaktī;
Dpp – kalendāra gada dienu skaits, kurās PP tiek sniegti, dienas;
Lcsaim – laiks, kurā projekta iesniedzēja īpašumā, valdījumā, pārvaldīšanā vai bezatlīdzības lietošanā esošajā ēkā, par kuras daļu ir plānots iesniegt projekta iesniegumu, tiek īstenota cita saimnieciskā darbība (csaim), stundas/diennaktī;
Dcsaim – kalendāra gada dienu skaits, kurās tiek veikta cita saimnieciskā darbība, dienas;
Lkop – visas ēkas kopējais izmantošanas laiks diennaktī, stundas/diennaktī;
Dkop – kalendāra gada dienu skaits, kurā ēka tiek izmantota, dienas.

1.3. Ja projektu plānots iesniegt par ēkas daļu, tad PSD, PP un citas saimnieciskās darbības izmantotās jaudas apjoma izvērtējumam finanšu izteiksmē pirms projekta iesnieguma iesniegšanas izmanto šādu formulu:

Psaim – projekta iesniedzēja īpašumā, valdījumā, pārvaldīšanā vai bezatlīdzības lietošanā esošajā ēkā, par kuras daļu plānots iesniegt projekta iesniegumu, kopumā īstenotā saimnieciskā darbība, t.sk. PSD, sniegtie PP un cita saimnieciskā darbība, %;
FKsaim – ieņēmumi no PSD, sniegtajiem PP un citas saimnieciskās darbības, kas tiek īstenota konkrētajā projekta iesniedzēja īpašumā, valdījumā, pārvaldīšanā vai bezatlīdzības lietošanā esošajā ēkā, par kuras daļu ir plānots iesniegt projekta iesniegumu, euro/gadā;
FK – kopējie ieņēmumi/budžets vienas ēkas robežās, euro/gadā.

2. Aprēķina formulas, kas tiek izmantotas PSD un/vai PP prasību kontrolei projekta ēkā projekta dzīves cikla laikā (t. sk. projekta pēcuzraudzības periodā):

2.1. Veicot PSD un/vai PP izmantotās jaudas apjoma platības izteiksmē kontroli ēkā vai tās daļā, par kuru ir iesniegts projekta iesniegums, izmanto šādu formulu:

Psaim – projekta iesniedzēja īpašumā, valdījumā, pārvaldīšanā vai bezatlīdzības lietošanā esošajā ēkā vai tās daļā, par kuru ir iesniegts projekta iesniegums, kopumā īstenotie PSD un/vai PP, %;
P1psd, P2pp – projekta iesniedzēja īpašumā, valdījumā, pārvaldīšanā vai bezatlīdzības lietošanā esošās ēkas vai tās daļas, par kuru ir iesniegts projekta iesniegums, platība, kas tiek izmantota PSD un/vai PP sniegšanai, m2;
Pkop – projekta iesniedzēja īpašumā, valdījumā, pārvaldīšanā vai bezatlīdzības lietošanā esošās konkrētas ēkas vai tās daļas kopējā platība, par kuru ir iesniegts projekta iesniegums, m2.
Ja kādu platības daļu gada ietvaros izmanto gan saimniecisku darbību veikšanai, gan pārvaldes funkciju izpildei, tā tik un tā ir iekļaujama saimnieciskās darbības platībā. Tajā pašā laikā, ja jauktas izmantošanas platības daļa nav iekļauta saimnieciskai darbībai paredzētās platības nomas līgumā un pēc būtības jebkurā laikā to var izmantot visi ēkas iemītnieki vai apmeklētāji bez ierobežojumiem, tad tiek uzskatīts, ka platībā tiek īstenota nesaimnieciska darbība un tā nav jāņem vērā saimnieciskās darbības aprēķinā.

2.2. Veicot PSD un/vai PP izmantotās jaudas apjoma laika izteiksmē kontroli ēkā vai tās daļā, par kuru ir iesniegts projekta iesniegums, izmanto šādu formulu:

Psaim – projekta iesniedzēja īpašumā, valdījumā, pārvaldīšanā vai bezatlīdzības lietošanā esošajā ēkā vai tās daļā, par kuru ir iesniegts projekta iesniegums, kopumā īstenotie PSD un/vai PP, %;
Lpsd – laiks, kurā projekta iesniedzēja īpašumā, valdījumā, pārvaldīšanā vai bezatlīdzības lietošanā esošajā ēkā vai tās daļā, par kuru ir iesniegts projekta iesniegums, tiek īstenota PSD, stundas/diennaktī;
Dpsd – kalendāra gada dienu skaits, kurās PSD tiek veikta, dienas;
Lpp – laiks, kurā projekta iesniedzēja īpašumā, valdījumā, pārvaldīšanā vai bezatlīdzības lietošanā esošajā ēkā vai tās daļā, par kuru ir iesniegts projekta iesniegums, tiek sniegti PP, stundas/diennaktī;
Dpp – kalendāra gada dienu skaits, kurās PP tiek sniegti, dienas;
Lkop – viss ēkas kopējais izmantošanas laiks diennaktī, stundas/diennaktī;
Dkop – kalendārā gada dienu skaits, kurā ēka tiek izmantota, dienas.

2.3. Veicot PSD un/ vai PP izmantotās jaudas apjoma finanšu izteiksmē kontroli ēkā vai tās daļā, par kuru ir iesniegts projekta iesniegums, izmanto šādu formulu:

Psaim – projekta iesniedzēja īpašumā, valdījumā, pārvaldīšanā vai bezatlīdzības lietošanā esošajā ēkā vai tās daļā, par kuru ir iesniegts projekta iesniegums, kopumā īstenotie PSD un/vai PP, %;
FKsaim – ieņēmumi no PSD, sniegtajiem PP, kas tiek īstenoti konkrētajā projekta iesniedzēja īpašumā, valdījumā, pārvaldīšanā vai bezatlīdzības lietošanā esošajā ēkā vai tās daļā, par kuru ir iesniegts projekta iesniegums, euro/gadā;
Fk – kopējie ieņēmumi/budžets vienas ēkas robežās, euro/gadā.

Informācija par PSD un PP apjomu ir iegūstama gan no nomas līgumiem, gan no finansējuma saņēmēja sniegtās informācijas par platību vai laiku, kurā ēkā tiek īstenota PSD (piemēram, pašvaldībai tajā piedāvājot pakalpojumus uz cenrāža pamata) vai sniegti PP (piemēram, ēdināšanas uzņēmumam piedāvājot pakalpojumus kādā skolā) vai ieņēmumiem no saimnieciskās darbības.
Citas saimnieciskās darbības un ilgstošas sociālās aprūpes un sociālās rehabilitācijas pakalpojumu sniegšanas apjoms tiek noteikts pirms projekta iesnieguma iesniegšanas. Tajā ir jāieskaita ēkas, par kuras daļu ir plānots iesniegt projekta iesniegumu, jauda, kuru kalendāra gada ietvaros izmanto visai pārējai saimnieciskajai darbībai, respektīvi, tādai darbībai, kas nav noteikta 2.1.1.6. pasākuma trešās kārtas MK noteikumu 34. punktā un ilgstošas sociālās aprūpes un sociālās rehabilitācijas pakalpojumu sniegšanai. Projekts var tikt iesniegts par ēkas daļu, ja kopumā visa ēkā īstenotā saimnieciskā darbība (PSD, PP un cita saimnieciskā darbība) un ilgstošas sociālās aprūpes un sociālās rehabilitācijas pakalpojumu sniegšana nepārsniedz 20 % no ēkas kopējās gada jaudas. Pēc izvērtējuma veikšanas ar citu saimniecisku darbību un ilgstošas sociālās aprūpes un sociālās rehabilitācijas pakalpojumu sniegšanas saistītās izmaksas tiek izslēgtas no plānotā 2.1.1.6. pasākuma trešās kārtas projekta iesnieguma.
Ja projekta dzīves cikla laikā kalendāra gada periodā notiek izmaiņas, tad tās ņem vērā, veicot aprēķinus. Zemāk pieejami PSD, PP, citas saimnieciskās darbības un ilgstošas sociālās aprūpes un sociālās rehabilitācijas pakalpojumu sniegšanas izvērtējuma aprēķina piemēri, kas izmanto jaudas aprēķinu platības, laika un finanšu izteiksmē.
	Piemērs Nr. 1 (platības izteiksme, 1.1. formula)
2.1.1.6. pasākuma trešās kārtas projektu paredzēts īstenot pašvaldības īpašumā esošā dzīvojamā mājā, kurā tiek sniegti likuma “Par palīdzību dzīvokļa jautājumu risināšanā” 3. panta 1. un 2. punktā noteiktie palīdzības veidi un ēkā atsevišķās telpās tiek sniegti ilgstošas sociālās aprūpes un sociālās rehabilitācijas pakalpojumi. Papildus ēkas pirmajā stāvā telpas tiek iznomātas ēdnīcai.
Ēkas kopējā platība ir 3000 m2. Ilgstošas sociālās aprūpes un sociālās rehabilitācijas pakalpojumi tiek sniegti 150 m2 platībā (isasr), ēdnīcai iznomātā platība ir 100 m2 (PP), 2550 m2 platībā izvietoti sociālie dzīvokļi, 100 m2 platībā izvietoti dzīvokļi, kuri tiek izīrēti likuma “Par palīdzību dzīvokļa jautājumu risināšanā” III1 nodaļā minētajām personām (kvalificētiem speciālistiem (csaim), 100 m2 platībā izvietoti dzīvokļi, kuri tiek izīrēti likuma “Par palīdzību dzīvokļa jautājumu risināšanā” 15. pantā minētajām citām personu kategorijām, kurām atbalsts kvalificējams kā komercdarbības atbalsts (izmitināti maksātspējīgi pašvaldības iestāžu darbinieki (csaim).
Jautājums: vai 2.1.1.6. pasākuma trešās kārtas projekts tiek īstenots atbilstoši nosacījumiem, t.i., tiek ievēroti nosacījumi attiecībā uz PSD, PP, citu saimniecisku darbību (csaim) un ilgstošas sociālās aprūpes un sociālās rehabilitācijas pakalpojumiem (isasr)?
Analīze:
Secināms, ka ēkā tiek sniegti PP, tiek veikta cita saimnieciskā darbība (csaim), kā arī tiek sniegti ilgstošas sociālās aprūpes un sociālās rehabilitācijas pakalpojumi. Ir nepieciešams pārliecināties, ka vismaz 80 procenti no kopējās gada jaudas izmanto pārvaldes funkciju un pārvaldes uzdevumu īstenošanai (20 procenti no kopējās gada jaudas – PSD īstenošanai, PP sniegšanai, citas saimnieciskās darbības veikšanai (csaim) un ilgstošas sociālās aprūpes un sociālās rehabilitācijas pakalpojumu sniegšanai (isasr). Šajā gadījumā jaudas aprēķinu veic platības aprēķina izteiksmē.
 = 0,15  100 = 15 %
Atbilde: 2.1.1.6. pasākuma trešās kārtas projekts var tikt īstenots, jo PSD, PP, citas saimnieciskās darbības (csaim) un ilgstošas sociālās aprūpes un sociālās rehabilitācijas pakalpojumu (isasr) apjoms kopumā nepārsniedz 20 % no ēkas kopējas gada jaudas platības izteiksmē, tomēr no projekta ir jāizslēdz cita saimnieciskā darbība (csaim) un ilgstošas sociālās aprūpes un sociālās rehabilitācijas pakalpojumu (isasr) sniegšana platības aprēķina izteiksmē.

No projekta izslēdzamā ēkas daļa, kurā iekļauj platību, kas izmantota citai saimnieciskajai darbībai (csaim) un platība, kurā tiek sniegti ilgstošas sociālās aprūpes un sociālās rehabilitācijas pakalpojumi (isasr):
 = 0,1167  100 = 11,67 %
Ja iegūtā aprēķina rezultātā trešais cipars aiz komata ir 5 vai vairāk, rezultātu noapaļo uz augšu, bet, ja rezultātā trešais cipars aiz komata ir 4 vai mazāk, rezultātu noapaļo uz leju.



	Piemērs Nr. 2 (laika izteiksme, 1.2. formula)
2.1.1.6. pasākuma trešās kārtas projektu paredzēts īstenot kādā pašvaldības ēkā, kurā atrodas vispārējās izglītības iestāde – vidusskola. Dažas no vidusskolas klasēm tiek iznomātas autoskolai.
Autoskola uz līguma pamata vidusskolas telpas izmanto 20 kalendāra gada dienas, 3 stundas dienā (PSD). Kopā vidusskolas ēka tiek izmantota 352 kalendāra gada dienas, 24 stundas diennaktī. Ņemot vērā nomas līgumu būtību, par atbilstošāku tiek ieteikts veikt izmantotās jaudas aprēķinu laika izteiksmē.
Jautājums: vai 2.1.1.6. pasākuma trešās kārtas projekts tiek īstenots atbilstoši nosacījumiem, t.i., tiek ievēroti nosacījumi attiecībā uz PSD un PP?
Analīze:
Secināms, ka ēkā potenciāli tiek īstenota PSD. Ir nepieciešams pārliecināties, ka tās apjoms kopumā nepārsniedz 20 % no ēkas kopējās jaudas laika izteiksmē:

Atbilde: 2.1.1.6. pasākuma trešās kārtas tiek īstenots atbilstoši nosacījumiem, jo PSD apjoms kopumā nepārsniedz 20 % no ēkas kopējas gada jaudas laika izteiksmē.



	Piemērs Nr. 3 (finanšu izteiksme, 1.3. formula)
Tiek plānots īstenot 2.1.1.6. pasākuma trešās kārtas projektu kādā pašvaldības ēkas daļā. Ēka pamatā tiek izmantota vispārējās izglītības iestādes – pamatskolas - vajadzībām. Tāpat ēkā telpas tiek iznomātas angļu valodas kursu pasniedzējiem. Ēkas daļā, ko projekta pieteikumā plāno neiekļaut, pašvaldība iznomā telpas frizētavai un vairākiem veikaliem. Ņemot vērā nomas līgumu būtību un gūto ieņēmumu apjomu, par atbilstošāku tiek ieteikts veikt izmantotās jaudas aprēķinu finanšu izteiksmē.
Pamatskolas budžets (šajā ēkā) vienam gadam ir 100 000 euro, no kā 18 000 euro tiek gūti kā ieņēmumi no iznomātās platības frizētavai un veikalam un vēl 3 000 euro no iznomātās platības angļu valodas kursiem. 
Jautājums: vai 2.1.1.6. pasākuma trešās kārtas ietvaros ir iespējams iesniegt projektu par pieminētās ēkas daļu, tas ir, vai tiks ievēroti nosacījumi par kopumā pieļaujamo saimnieciskās darbības apjomu?
Analīze: 
Secināms, ka projektu plānots iesniegt par ēkas daļu, kas tiek izmantota pašvaldības autonomās funkcijas īstenošanai (vispārējās izglītības nodrošināšana – pamatskolas darbība) un PSD (angļu valodas kursi). Savukārt citā ēkas daļā, par kuru projekta iesniegums netiktu iesniegts, tiek īstenota cita saimnieciskā darbība (frizētavas, veikala darbība). Ir nepieciešams pārliecināties, ka saimnieciskās darbības apjoms kopumā (t.i., rēķinot gan PSD, gan citu saimniecisku darbību) nepārsniedz 20 % no ēkas kopējās gada jaudas finanšu izteiksmē:

Atbilde: 2.1.1.6. pasākuma trešās kārtas ietvaros nevar tikt iesniegts projekta iesniegums par aprakstīto ēku vai tās daļu, jo saimnieciskās darbības apjoms kopumā pārsniedz 20 % no ēkas kopējas gada jaudas finanšu izteiksmē.
Attiecīgi nevar tikt arī uzskatīts, ka projekta ēkas daļā vismaz 80 % apjomā no ēkas kopējās gada jaudas tiek īstenotas pārvaldes funkcijas, jo jau šobrīd secināms, ka pārvaldes uzdevumu izpilde visā ēkā kopumā sastāda tikai 79 %.



VI. PSD un PP nosacījumu neievērošanas sekas
Ievērojot šajā metodikā noteikto PSD un PP uzraudzības kārtību, finansējuma saņēmējs katru kalendāra gadu projekta dzīves cikla laikā veic PSD un PP nosacījumu izpildes paškontroli un ir pilnībā atbildīgs par PSD un PP nosacījumu ievērošanu. Vienlaikus aģentūra nodrošina PSD un PP nosacījumu uzraudzību visā projekta dzīves cikla laikā atbilstoši šajā metodikā ietvertajiem norādījumiem. Ja finansējuma saņēmējs, sagatavojot ikgadējo pārskatu par PSD un PP apjomu, konstatē, ka ir pārsniegti 20 % no ēkas vai ēkas daļas, kurā netiek veikta saimnieciskā darbība, gada jaudas platības, laika vai finanšu izteiksmē, tas civiltiesiskajā līgumā vai vienošanās par projekta īstenošanu noteiktajā termiņā un kārtībā iesniedz aģentūrā ziņojumu par nosacījumu pārkāpumu un atbilstoši Komercdarbības atbalsta kontroles likuma IV vai V nodaļā noteiktajam veic publiskā finansējuma atmaksu. Nelikumīgā komercdarbības atbalsta atmaksu veic aģentūras un finansējuma saņēmēja civiltiesiskajā līgumā vai vienošanās par projekta īstenošanu norādītajā termiņā un kārtībā.
Attiecībā uz PSD un PP paredzēto jaudu 2.1.1.6. pasākuma trešās kārtas MK noteikumu 41. punkts paredz, ka, ja tiek pārsniegts noteiktais 20 % apjoms no ēkas kopējās gada jaudas vai ēkas daļas gada jaudas platības, laika vai finanšu izteiksmē, finansējuma saņēmējam ir pienākums atmaksāt aģentūrai projekta ietvaros saņemto nelikumīgo komercdarbības atbalstu kopā ar procentiem par attiecīgo kalendāra gadu, kurā pārsniegts noteiktais 20 % apjoms no ēkas kopējās gada jaudas vai ēkas daļas gada jaudas. Tas nozīmē, ka, pārsniedzot atļauto 20 % robežu, no finansējuma saņēmēja ir proporcionāli atgūstama attiecīgā kalendāra gada publiskā finansējumā daļa, kas tika izmantota PSD un PP jaudas finansēšanai, nevis viss projektā samaksātais publiskais finansējums. Eiropas Komisija ir uzsvērusi, ka ir proporcionāli jāatgūst viss šādai darbībai atvēlētais publiskais finansējums, nevis tikai tā daļa, kas ir pārsniegusi atļauto robežu[footnoteRef:4]. [4:  Eiropas Komisijas 24.07.2020. sniegtā atbilde par papildinošo saimniecisko darbību, Eiropas Komisijas 22.02.2017. sniegtā atbilde par atgūšanas mehānismu un papildinošo saimniecisko darbību un Finanšu ministrijas skaidrojošais materiāls par papildinošu saimniecisku darbību.] 

Zemāk norādīts piemērs par komercdarbības atbalsta atgūšanu pārsniegtās PSD gadījumā.
	Piemērs Nr. 1
2.1.1.6. pasākuma trešās kārtas projektā tika piešķirts publiskais finansējums 1 milj. euro apmērā vispārējās izglītības iestādes (vidusskolas) atjaunošanai, projekta iesniegums tika iesniegts par visu ēku. Projektā nav sniegts komercdarbības atbalsts. Projekta īstenošana tika pabeigta 2028. gadā, projekta dzīves cikls pēc noslēguma maksājuma veikšanas ir 5 gadi un tika pieņemts, ka ik gadu attiecīgi tiek nolietoti 20 % jeb 200 tūkst. euro no publiskā ieguldījuma vērtības. Projekta iesniegumā paredzēja, ka ēkā pēc projekta pabeigšanas tiks veikta PSD – skolā rīkos maksas angļu valodas kursus. Tika plānots, ka PSD apjoms laika izteiksmē nepārsniegs 20 % no ēkas kopējās gada jaudas. Projekta dzīves cikla atsevišķos gados tiek konstatēts, ka skolā tika organizēti plašāka apmēra mācību kursi, kam skolas mācību telpas tika izmantotas ilgāku laiku, un tāpēc tika pārsniegts arī PSD apjoms laika izteiksmē.
Aprēķins par atmaksājamo publisko finansējumu (bez procentiem) pieejams tabulā Nr. 2 “Nelikumīga komercdarbības atbalsta atgūšana”.
Projektā ir nepieciešams veikt nelikumīgā komercdarbības atbalsta atgūšanu:
par 2031. gadu – 42 000 euro ar procentiem;
par 2033. gadu – 44 000 euro ar procentiem.

Tabula Nr. 2 “Nelikumīga komercdarbības atbalsta atgūšana”
	
	2029.
	2030.
	2031.
	2032.
	2033.

	tūkst. euro
	200
	200
	200
	200
	200

	PSD, %
	15
	10
	21
	18
	22

	jāatmaksā, euro
	0
	0
	42000
	0
	44000





Tajā pašā laikā, ņemot vērā, ka Komisijas paziņojumā nav noteikts procentuālais ierobežojums PP apjomam, publiskais finansējums PP, kas pārsniedz pieminēto 20 % ierobežojumu[footnoteRef:5], nebūtu jāuzskata par nelikumīgu komercdarbības atbalstu, kas ir jāatgūst ar procentiem. Zemāk ir norādīts šādas korekcijas piemērs. [5:  Atbilstoši Komisijas paziņojuma 305. zemsvītras atsaucei 20 % ierobežojums tiek noteikts tikai PSD.] 

	Piemērs Nr. 2
Publiskais finansējums viena projekta ietvaros veido 200 000 euro, un projekta dzīves cikls pēc noslēguma maksājuma veikšanas ir 5 gadi.
Tiek konstatēts, ka vienā projekta dzīves cikla gadā PSD un PP apjoms kopā ir sasniedzis 25 %.
Šo apjomu veido: PSD – 21 % apmērā un PP – 4 % apmērā. 

Analīze: 
· PP apjoms (4 %) netiek kvalificēts kā nelikumīgs komercdarbības atbalsts[footnoteRef:6]; [6:  Ja PP ir korekti definēts atbilstoši Komisijas paziņojuma 207. punktā noteiktajam, proti, atbalstītā infrastruktūra galvenokārt kalpo tās nesaimnieciskai darbībai un šie PP neietekmē tirdzniecību starp dalībvalstīm.] 

· PSD apjoms (21 %) pārsniedz noteikto 20 % ierobežojumu, tiek konstatēts nelikumīgs 
komercdarbības atbalsts;
· vienā gadā publiskais finansējums veido 40 000 euro, atgūstamā summa konkrētajā gadā 
proporcionāli veido 21 % no šīs summas (8 400 euro);
· atgūstamajai summai ir piemērojami nelikumīga komercdarbības atbalsta procenti.

Secinājumi:
Atgūstāmā publiskā finansējuma daļa veido 8 400 euro.
Summa ir atgūstama ar nelikumīga komercdarbības atbalsta procentiem.



	Piemērs Nr. 3
Publiskais finansējums viena projekta ietvaros veido 200 000 euro, un projekta dzīves cikls pēc noslēguma maksājuma veikšanas ir 5 gadi.
Tiek konstatēts, ka vienā projekta dzīves cikla gadā PSD un PP apjoms kopā ir sasniedzis 22 %.
Šo apjomu veido: PSD – 17 % apmērā un PP – 5 % apmērā.

Analīze:
· PP apjoms (5 %) netiek kvalificēts kā nelikumīgs komercdarbības atbalsts;
· PSD apjoms (17 %) nepārsniedz noteikto 20 % ierobežojumu, netiek konstatēts nelikumīgs komercdarbības atbalsts.

Secinājums: nelikumīgs komercdarbības atbalsts netiek konstatēts.

